గృహ నిర్బంధంలో అధ్యక్షుడు ముగాబేభార్యకు పట్టం కట్టాలనుకున్న అధ్యక్షుడుబెడిసికొట్టిన వ్యూహం.. రంగంలోకి సైన్యంహరారే: జింబాబ్వేలో రాబర్ట్ ముగాబే ఏకఛత్రాధిపత్యానికి తెరపడింది. 37 ఏళ్లుగా దేశాన్ని ఉక్కు గుప్పిట్లో పెట్టుకున్న ముగాబేపై సైన్యం తిరుగుబాటు బావుటా ఎగురవేసింది. భార్య గ్రేస్కు అధికారం కట్టబెట్టాలని ముగాబే చేసిన ప్రయత్నాలను ముందే పసిగట్టిన ఆర్మీ.. పాలనా పగ్గాలను లాగేసుకుంది. అధ్యక్షుడిని గృహ నిర్బంధంలో ఉంచి.. దేశం మొత్తాన్ని తమ అదుపులోకి తీసుకుంది. హరారేలో పార్లమెంట్ భవనం సహా దేశంలోని కీలక ప్రాంతాలు, కోర్టులు, ప్రభుత్వ కార్యాలయాలు, అధికార జాను-పీఎఫ్ ఆఫీసు దగ్గర ఆర్మీ బలగాలు, యుద్ధ ట్యాంకులుభారీగా మోహరించించాయి.     భారీ బాంబు పేలుళ్లతో బుధవారం హరారే వీధులు దద్దరిల్లాయి. ముగాబే నివాసం సమీపంలోనూ కాల్పుల శబ్దాలు వినిపించాయి. ఆర్మీ జనరల్ సిబుసిసో మోయో మీడియాతో మాట్లాడుతూ.. ‘‘ముగాబే, ఆయన కుటుంబం క్షేమంగా ఉంది. వారి రక్షణకు మేం హామీ ఇస్తున్నాం. ఆయన చుట్టూ ఉన్న నేరగాళ్లను మాత్రమే లక్ష్యంగా చేసుకున్నాం. మా పని పూర్తయిన తర్వాత మళ్లీ సాధారణ పరిస్థితులు నెలకొంటాయని ఆశిస్తున్నాం.’’ అని అన్నారు. కాగా, తాను ముగాబేతో ఫోన్లో మాట్లాడానని, క్షేమంగా ఉన్నానని తనతో చెప్పినట్లు దక్షిణాఫ్రికా అధ్యక్షుడు జాకబ్ జుమా తెలిపారు.బెడిసికొట్టిన ముగాబే వ్యూహం..!ముగాబే తీసుకున్న అవివేక నిర్ణయాలతో కేవలం 10 రోజుల్లోనే అంతా తలకిందులైంది. ఉపాధ్యక్ష పదవి నుంచి ఎమర్సన్ మ్నంగాగ్వను తొలగించి, భార్య గ్రేస్ ముగాబే (52)కు అధికారం కట్టబెట్టాలని ఆయన భావించారు. యూత్ లీడర్లు గ్రేస్కు, వెటరన్ లీడర్లు మ్నంగాగ్వకు మద్దతివ్వడంతో  పార్టీ  రెండుగా చీలింది. మ్నంగాగ్వకు ఆర్మీ మద్దతు ఉందని, అందుకే ముగాబేపై తిరుగుబాటుచేశారని ప్రచారం జరుగుతోంది. 1980లో బ్రిటన్ నుంచి స్వాతంత్య్రం పొందిన నాటి నుంచి జింబాబ్వే అధ్యక్షుడిగా ముగాబే గెలుపొందుతూ వచ్చారు. మరోవైపు జింబాబ్వేలో ఉన్న తమ పౌరులను అమెరికా అప్రమత్తం చేసింది. జింబాబ్వేలోని భారతీయలు క్షేమంగా ఉన్నారని అక్కడి భారత రాయబార వర్గాలు వెల్లడించాయి.
gruha nirbandhamlo adhyakshudu mugabebharyaku pattam kattalanukunna adhyakshudubedisikoto vyuham.. rangamloki sainyamharaare: jimbabwelo rabert mugabe ekachatraadhipatyaaniki terapadindi. 37 ellugaa deshaanni ukku guppitlo pettukunna mugabepai sainyam tirugubaatu bavuta eguravesindi. bharya gresku adhikaaram kattabettaalani mugabe chesina prayatnaalanu munde pasigattina armi.. palana paggaalanu lagesukundi. adhyakshudini gruha nirbandhamlo unchi.. desham mottaanni tama adupuloki teesukundi. hararelo parlament bhavanam sahaa desamloni keelaka praantaalu, kortulu, prabhutva kaaryaalayaalu, adhikara jaanu-pf aafiisu daggara armi balagaalu, yuddha tankulubhariga moharinchinchaayi.     bhari baambu paelullatho budhavaaram harare veedhulu daddarillaayi. mugabe nivasam sameepamloonuu kaalpula sabdaalu vinipinchaayi. armi janaral sibusiso moyo meediatho maatlaadutuu.. ‘‘mugabe, aayana kutumbam kshemangaa undi. vaari rakshanaku mem haami istunnam. aayana chuttu unna neragaallanu matrame lakshyamgaa chesukunnam. maa pani puurtayina tarvaata malli saadhaarana paristhitulu nelakontaayani aasistunnam.’’ ani annaru. kaga, taanu mugabetho fonlo matladanani, kshemangaa unnaanani tanatho cheppinatlu dakshinaafrikaa adhyakshudu jakab juma telipaaru.bedisikottina mugabe vyuham..!mugabe teesukunna aviveka nirnayaalato kevalam 10 rojullone antaa talakindulaindi. upaadhyaksha padavi nunchi emerson mnangaagvanu tolaginchi, bharya grays mugabe (52)ku adhikaaram kattabettaalani aayana bhaavinchaaru. yooth leaderlu gresku, veteran leaderlu mnangaagvaku maddativvadamto  party  rendugaa cheelindi. mnangaagvaku armi maddatu undani, anduke mugabepai tirugubaatuchesaarani prachaaram jarugutondi. 1980loo briton nunchi swaatantyram pondina naati nunchi jimbabwe adhyakshudigaa mugabe gelupondutuu vachaaru. marovaipu jimbabwelo unna tama pourulanu america apramattam chesindi. jimbabweloni bhaarateeyalu kshemangaa unnaarani akkadi bhaarata rayabara vargaalu velladinchaayi.